Eizōken ni wa Te o Dasu na!

ialah sebuah siri komik Jepun dikaryakan dan dilustrasikan Sumito Ōwara. Ia diterbitkan dalam majalah seinen Monthly Big Comic Spirits keluaran Shogakukan sejak 2016 serta dihimpunkan sebanyak  lima jilid tankōbon setakat tahun 2020.

Adaptasi siri televisyen anime dihasilkan Science SARU ditayangkan dari Januari hingga Mac 2020.

Siri in banyak menarik perhatian positif baik dalam Jepun mahupun di persada antarabangsa. Anime saduran ia disenaraikan akhbar The New York Times dalam seleksi rancangan TV antarabangsa dan keseluruhan terbaik mereka tahun 2020s, begitu juga dengan majalah The New Yorker.

 Plot 
Midori Asakusa, seorang pelajar sekolah tinggi tahun satu sangat menyukai anime sehingga gemar mencoret idea dan lakaran dalam buku-bukunya tanpa henti, meskipun begitu dia merasakan diri tidak dapat membuat animenya sendiri. Dua sahabat baiknya Sayaka Kanamori yang mengejar peluang mendapatkan duit dan Tsubame Mizusaki, seorang yang ingin menjadi juruanimasi seiya kata dengan Midori sehingga memulakan sebuah kelab animasi bersama.

 Media 

 Manga 
Keep Your Hands Off Eizouken! mula dterbitkan dalam majalah Monthly Big Comic Spirits keluaran Shogakukan pada 27 Julai 2016. Shogakukan mengumpulkan bab-bab ini secara lima tankōbon dari jilid pertama pada 12 Januari 2017; sebanyak 5 jilid telah terbit selewat 30 Januari 2020.

Dark Horse Comics mengumumkan bahawa ia bakal mengeluarkan terjemahan versi bahasa Inggeris manga ini pada 30 Mac tahun 2020. Terjemahan ini dijangka keluarkan pada 6 Oktober namun tertunda kepada 4 November tahun sama.

 Anime 
Siri ini disadur kepada bentuk anime pada 7 Mei  2019 dihasilkan bersama Shogakukan, Warner Bros. Japan dan Science SARU, diarahakan oleh Masaaki Yuasa berdasarkan skrip oleh Yūichirō Kido, rekaan watak oleh Naoyuki Asano dan muzik gubahan Oorutaichi. Siri tersebut ditayangkan dari 5 Januari hingga 22 Mac 2020 di NHK General TV selama 12 episod; ia turut ditayangkan melalui penstriman Crunchyroll di seluruh dunia kecuali di Asia.

 Rujukan 

Pautan luar